జనతా కర్ఫ్యూ

భారతదేశంలో కరోనావైరస్ వ్యాప్తి చెందుతున్న నేపథ్యంలో, దాని వ్యాప్తిని అరికట్టేందుకు భారత ప్రధాని నరేంద్ర మోడీ జనతా కర్ఫ్యూను ప్రతిపాదించారు. 2020 మార్చి 22న, భారత దేశ ప్రజలంతా ఉదయం 7 గంటల నుంచి రాత్రి 9 గంటల వరకు ఇళ్ళ నుండి బయటికి రాకుండా, స్వచ్ఛందంగా కర్ఫ్యూ పాటించాలని పిలుపునిచ్చారు.

ప్రణాళిక
జనతా కర్ఫ్యూ 2020 మార్చి 22 న జనతా కర్ఫ్యూ ఉదయం 7 గంటల నుంచి రాత్రి 9 గంటల వరకు, 14 గంటల పాటు జరిగింది. పోలీసు, వైద్య సేవలు, మీడియా, హోమ్ డెలివరీ నిపుణులు, అగ్నిమాపక సిబ్బంది వంటి అవసరమైన సేవలు మినహా అందరూ కర్ఫ్యూలో పాల్గొన్నారు. సాయంత్రం 5 గంటలకు, కరోనా వైరస్‌ నియంత్రణకు క్షేత్రస్థాయిలో పనిచేస్తున వైద్య సిబ్బంది, పారిశుద్ధ్య సిబ్బందికి మద్దతుగా దేశ వ్యాప్తంగా ప్రజలంతా తమ ఇళ్లలోంచి బయటకు వచ్చి చప్పట్లతో తమ సంఘీభావం తెలిపారు.  తెలంగాణ ముఖ్యమంత్రి జనతా కర్ఫ్యూ పిలుపుకు మద్దతు ఇస్తూ తెలంగాణలో 6 నుంచి సోమవారం ఉదయం 6 గంటల వరకు ఈ కర్ఫ్యూను పాటించాలని ప్రజలకు విజ్ఞప్తి చేశాడు.

ఇతర సంస్థలు మద్దతు
దేశవ్యాప్తంగాగా ఆటో, టాక్సీ యూనియన్లు జనతా కర్ఫ్యూ సమయంలో తాము సేవలను అందించబోమని పేర్కొన్నారు.

సోషల్ మీడియా స్పందన
సోషల్ మీడియాలో జనతా కర్ఫ్యూపై ట్విట్టర్‌లో #JantaCurfewMarch22 అనే హ్యాష్‌ట్యాగ్ ప్రపంచ వ్యాప్తంగా ట్రెండింగ్ అయ్యింది.

జనతా కర్ఫ్యూ  సంబంధించిన తప్పుడు సమాచారం
జనతా కర్ఫ్యూ నేపథ్యంలో హెలికాప్టర్ల ద్వారా కరోనా వైరస్ అరికట్టడానికి ఔషధం స్ప్రే చేస్తారని అవాస్తవ సమాచారం సోషల్ మీడియాలో వైరల్ అయింది.

మూలాలు

కరోనా వైరస్